
A V I Z

asupra propunereii legislative privind modificarea şi completarea 

Legii nr. 44 din 1994, republicată, privind veteranii de război, privind şi unele drepturi ale invalizilor şi văduvelor de război


În conformitate cu prevederile art.95 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare, asupra propunerii legislative privind modificarea şi completarea Legii nr. 44/1994, republicată, privind veteranii de război, privind şi unele drepturi ale invalizilor şi văduvelor de război (Pl.x 677/2009), Camera Deputaţilor fiind Cameră decizională.

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă menţionată  mai sus, în şedinţa din 3 februarie  2010.


Membrii Comisiei  au examinat propunerea legislativă, expunerea de motive,  avizul favorabil  al Consiliului Legislativ nr.848/22.07.2009, precum si punctul de vedere negativ al Guvernului.

În urma dezbaterilor, membrii Comisiei  pentru egalitatea de şanse pentru femei şi bărbaţi au hotărât, cu majoritate de voturi, avizarea negativă a propunerii legislative.

